VS000729
Datum: 1993-08-05T02:00:00.000+02:00
datum_sodbe_i_stopnje: 1996-05-16T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe okolčja in stegnenice in njihove posledice
fischer: srednje hudi primeri
odskodnina: 3250000 SIT
opombe: II Ips 80/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Po poklicu slikopleskar.

## Škodni dogodek

Proemtna nesreča.

## Poškodba

Pretres možganov, zlom zoba II. vratnega vretenca in prečni zlom desne stegnenice ter udarnina na levi strani pljuč.

## Telesne bolečine

1400000 SIT Neprestane hude 8 dni, neprestane srednje 33 dni, neprestane lahke 206 dni. Tožeča stranka je telesne bolečine trpela tudi zaradi odstranitve žeblja iz kostnega kanala desne stegnenice. Zaradi te operacije je trpel kumulativno hude telesne bolečine še 2 dni, neprestane srednje 5 dni, neprestane lahke 2 dni, nato so prešle v občasne lahke, ki bodo predvidoma trajale 1 mesec. Še vedno ima občasne lažje bolečine v vratni hrbtenici pri dolgotrajni vsiljeni drži glave in vratu. Občasne bolečine v vratni hrbtenici se bodo pojavljale tudi v bodoče zaradi vezivnih sprememb po zacelitvi poškodbe, vendar le v položaju dolgotrajnega zaklona vratu ali v primeru sunkovitih gibov v vratni hrbtenici. Občasne bolečine povzročajo tudi tresljaji, ki se prenašajo preko vratne hrbtenice (skok, tek, igre z žogo). Po končanem pooperativnem zdravljenju (odstranitev osteosintetskega materiala iz desne stegnenice) tožnik ne bo več imel medicinskih razlogov za občasne bolečine v desnem stegnu.

## Strah

250000 SIT Primarnega strahu ni utrpel, ker je bil zaradi nezgode v nezavesti, strah v obliki zaskrbljenosti za izid zdravljenja pa je trpel le v zmerni obliki.

## Zmanjšanje življenjske aktivnosti

1500000 SIT Trajna funkcionalna posledica poškodb iz prometne nezgode se izraža le v omejeni gibljivosti vratne hrbtenice, ki jo je izvedenec ocenil z 10% okvare in v obliki postkomocionalnega sindroma po pretresu možganov (pri čemer bodo znaki tega sindroma po mnenju izvedenca sčasoma zbledeli, vendar ne popolnoma izginili). Tožnik pa je nadalje zmožen za svoje delo slikopleskarja pod splošnimi pogoji, z omejitvijo dela v dolgotrajnejši vsiljeni drži vratu in glave.

## Skaženost

100000 SIT Pri tožniku gre le za pooperativno brazgotino, ki je opazna v poletnem času ter se jo lahko s primernim oblačilom zakrije. Po izvedenčevem mnenju gre le za kozmetski defekt lažje stopnje.

---

ZOR člen 200, 203